鐵達尼號 (四川)

四川鐵達尼號係一個喺2014年由七星能源投資發起，位於中國四川遂寧，而家已經爛咗尾嘅仿建鐵達尼號嘅旅遊項目。

歷史 
喺2014年，七星能源投資喺遂寧投資10億人民幣，仿建鐵達尼號，完全按照100年前原版嘅圖紙建造，內部設計亦同當年一模一樣，務求重現當年鐵達尼號嘅風情。不過，呢個複製版鐵達尼號，就唔會有動力系統，所以只能躺喺河床，預計建成後畀遊客入住。

呢個項目本來預計喺2016年對外開放，但啟動後爭議不斷，好多人批評勞民傷財，喺四川山溝興建呢條『旱船』並無意思。甚至當初投資公司內部有人提議模擬撞冰山嘅活動，令當年鐵達尼號罹難者家屬極為憤怒，批評咁做係將災難商業化嘅消費悲劇。另外，喺2017年，有英國鐵達尼學會嘅會員批評，呢個項目品味低下。

而去到2021年，工程更加因為資金問題爆出爛尾風波，不過投資方就話已經解決咗。

遂寧